আজি জনতাৰ জাগিছে বিশ্বৰূপ
আজি জনতাৰ জাগিছে বিশ্বৰূপ

        আজি জাগিছে

            সুন্দৰৰেই পাৰমানবিক স্বৰূপ

            আজি জনতাৰ জাগিছে বিশ্বৰূপ

আজি আপোন পাহৰা মহাশক্তিয়ে

        ধৰে অভিনৱ ৰূপ

        আপোন কুৰূপ

        পোহৰ বিৰূপ

            এৰি

        ধৰে জনতাই মহাসুন্দৰ ৰূপ ৷

পৃথিৱী আছিলে ৰৈ

জনতা জাগিবলৈ

        আন্ধাৰত দেখা মহাসপোনক

            আনিব দিঠকলৈ

                জয় জনতা জয়

                জয় পৃথিৱী জয়

                আজি জনতাৰ জয় জয়কাৰ

                    পৃথিৱী মনোময়

                    জগত জ্যোতিৰ্ম্ময়  ৷৷

জ্যোতি সঙ্গীত